Ali Saadetdin

Ali Urhan Saadetdin (s. 1949 Tampere) on tataaritaustainen suomalainen yrittäjä. Hän on Solteq Oy:n perustaja ja sen hallituksen entinen puheenjohtaja.

Elämä 
Ali Urhan Saadetdinin liikemies-isän Ferid Saadetdinin suku on Venäjältä Tampereelle 1900-luvun alussa muuttaneita tataareita. Saadetdin-suvussa on Ali Urhanin lisäksi kaksi muuta saman nimistä; veli Ali Saadetdin ja setä, jääkiekkoilija Ali Saadetdin. Myös toinen setä Mönevver pelasi jääkiekkoa. Serkku on johtaja Timur Kärki. Saadetdin on naimisissa Mervi Saadetdinin kanssa.

Saadetdin työskenteli ensin Avonius Oy:ssä.  Vuonna 1982 hän perusti ohjelmistopalveluyritys Solteqin, joka kehittää it-järjestelmiä kotimaisen kaupan, logistiikan ja teollisuuden yrityksille sekä julkishallinnolle. Aika oli otollinen, koska ala kasvoi voimakkaasti pc:iden ja minitietokoneiden leviämisen takia. Vuonna 2006 Saadetdin valittiin Gofore Oy:n hallituksen jäseneksi.

Vuonna 2015 Saadetdin myi Solteqin yli 3 miljoonalla eurolla, mikä teki hänestä miljonäärin. Samana vuonna hän jäi eläkkeelle. Vuonna 2016 Saadetdin kommentoi verotietojen julkistamisen yhteydessä, että Suomen sosiaalietuudet ovat liian raskaita ja tukijärjestelmää pitää järkeistää.

Hallituksen puheenjohtajana 
 Solteq Oy, 1982−2015
 Sportit Finland Oy, 2001−2016
 Artekus, (Solteqin tytäryhtiö vuodesta 2006), 2002−
 Ramentor Oy, ?−

Hallituksen jäsenenä 
 Gofore Oy, 2006−
 Educrane Oy, 2007−

Lähteet 

Suomalaiset yrittäjät
Suomen tataarit
Vuonna 1949 syntyneet
Elävät henkilöt